OpenLLM-France/wikimedia huggingface dataset:
# Yehudà ha-Nassí

Yehudà ha-Nassí (en català: Judà el Príncep) (en hebreu: רבי יהודה הנשיא) més conegut sota els sobrenoms de Rabí (en hebreu: רבי) i Rabenu HaKadosh (en hebreu: רבנו הקדוש) ("el nostre sant mestre"), és un Tanaïm (un savi de la Mixnà) de la cinquena generació (135 - fins a 220 EC). Fou un príncep (Nassí) (president del Sanedrí) del llinatge de Hillel l'Ancià, és a l'origen de la compilació de la Mixnà, clausurant així l'era dels Tanaïm cap els voltants del 200 EC.

## Biografia

Yehuda ha-Nassí neix, segons un Midraix sovint repetit, el dia mateix que el Rabí Akiva va morir màrtir. El Talmud hi veu el resultat de la Divina Providència, Déu mateix va donar al poble jueu un nou dirigent d'envergadura, en el moment que un altre dirigent d'una altra generació desapareix. Segons diu una tradició talmúdica, el rabí Judà va morir a Seforis, i fou enterrat a Bet Xearim. Una altra tradició de l'edat mitjana situa la seva cova a Seforis.
* Cova de Judà ha-Nassí a Bet Xearim.
* Cova de Judà ha-Nassí a Seforis. L'indret també és anomenat: la cova de les filles de Jacob.

## Vegeu també

* Mixnà
* Tanaïm
* Amoraïm

## Bibliografia

* Adin Steinsaltz, Rabbi Yéhouda HaNassi, in Personatges del Talmud, pàg. 103-113, edicions Pocket, (ISBN 2-266-11129-9)
* Victor Malka, Els Prudents del judaïsme: Vida i ensenyament, pàg. 161-171, coll. "Punts", ed. du Seuil, 2003, París, (ISBN 9782757802984)
* Diccionari encyclopédique del judaïsme, sota la direcció de Geoffrey Wigoder, edicions del Cerf, (ISBN 2-204045411)
* ((hebreu)) Iggeres Rav Sherira Gaon, traduïda i anotada pel Rav N.D. Rabinowich, H. Vagshal Publishing Ltd., Jerusalem 1991
Aquest article conté fragments pertanyents a la Jewish Encyclopedia de 1901-1906 (article « JUDAH I » per Solomon Schechter & Wilhelm Bacher), una obra que es troba ja en el domini públic.

## Referències

* ↑ Voir, par exemple, Pirke Avot 2:1
* ↑ T.B. Chabbat 118b ; Beitza 22b ; Sanhédrin 98b.
* ↑ Bereshit Rabba 58 ; Kohelet Rabba 1:10
* ↑ T.B. Kiddoushin 72b.
* ↑ Nahman, Avigad «The Tomb of Jacob's Daughters near Sepphoris» (en hebreu). Eretz-Israel. Israel Exploration Society, 1, 1973.
# Yehuda Ashlag

Yehuda Leib Ha-Levi Ashlag (en hebreu: יהודה לייב הלוי אשלג) - nascut a Varsòvia, Polònia, al mes de Tixrí, en 1884 - mort a Jerusalem, el 1954), també conegut com a Baal HaSulam (בעל הסולם, «l'autor de l'escala», el seu comentari del Zohar), va ser un rabí i un cabalista del segle XX. Ashlag va fundar un centre de difusió de la Càbala, dirigit a les masses i continuat pels seus deixebles.
El Baal HaSulam va començar a estudiar la Càbala a l'edat de set anys, amb el llibre Etz Chaim (l'arbre de la vida) de Chaim Vital, amagat entre les fulles del Talmud babilònic que estava estudiant. A l'edat de dotze anys estudiava el Talmud. Als dinou anys, el seu gran coneixement de la Torà li va permetre rebre el títol de rabí a Varsòvia. Després de la seva estada a Varsòvia, Ashlag va aprendre l'alemany i va llegir els textos originals d'Hegel, Marx, Nietzsche i de Schopenhauer, adoptant el marxisme com a sistema filosòfic.
Ashlag va reinterpretar la Càbala i va influir notablement en la seva difusió. Va ser "el Cabalista més profund de la seva generació. Tal vegada, l'únic home que realment va entendre – i no obstant això va ajudar a avançar – les transformacions del segle xx. Rav Ashlag va acabar amb la tradició de 4.000 anys que havia fet que el gran poder de la Càbala es mantingués ocult dins de les escriptures místiques del Arizal
Havia arribat el moment d'actuar. Les mans d'aquest savi anaven a obrir les antigues portes de la Càbala". El 1926, Ashlag va a viure Londres, a on escriu els seus comentaris sobre el llibre Etz Jaim, del Rabí Chaim Vital, en un llibre titulat Panim Meïrot ouMasbirot. Després d'un any i mig de treball, el llibre va ser publicat el 1927. Ashlag va tornar a Palestina el 1928. Yehuda Ashlag va escriure càntics, i va compondre melodies com a expressió de la seva percepció espiritual. La major part de les seves melodíes provenen de textos cabalístics, com Bnei Heichala Ki Hilatsta Nafshi, Tsadik ke Tamar Ifrach, Leagid Ba Boker Hasdecha, i Kel Mistater Hasal Seder Pesach.

### Ensenyaments

El comentari d'Ashlag va oferir una interpretació sistemàtica de l'herència i els ensenyaments del Rabí Isaac Luria, l'Arizal hakadosh. Aquesta va ser la primera vegada, des del segle xviii, quan el Baal Xem Tov, Moshe Chaim Luzzatto (Ramjal), el Gaó de Vílnius, i Sar Shalom Sharabi (Rashash), van oferir al Món la seva interpretació de la doctrina de la Luria. El sistema d'Ashlag es va centrar en la transformació de la consciència humana, des del desig de rebre, fins al desig d'oferir, és a dir, pasar de l'egocentrisme a l'altruisme.

## Referències

* ↑ preguntas frecuentes acerca de la cabala
* ↑ Odenheimer, M. Latter-Day Luminary en Ha'aretz
* ↑ Isaac Luria
* ↑ «El angel de la guarda». Arxivat de l'original el 2010-09-17. [Consulta: 10 desembre 2018].

## Enllaços externs

* Shamati
* Talmud Eser Sefirot
* HaSulam comentari del Zohar
* Melodies de Baal HaSulam. Melodies compostes per Yehuda Ashlag
* Melodies dels mons superiors
# Zinder (pel·lícula)

Zinder és una pel·lícula documental nigerina de 2021 dirigida per Aïcha Macky. S'ha subtitulat al català.

## Sinopsi

A Kara-Kara, un barri marginat de Zinder, al Níger, històricament el barri dels leprosos, regna una violenta cultura de bandes. Alguns joves intenten fugir-ne per tal de tenir un futur diferent del de les reixes.

## Referències

* ↑ «ZINDER - Films - home». german-documentaries.de. [Consulta: 21 novembre 2021].
* ↑ «film-documentaire.fr - Portail du film documentaire». www.film-documentaire.fr. [Consulta: 21 novembre 2021].
* ↑ «Zinder». Cineuropa - the best of european cinema. [Consulta: 21 novembre 2021].
* ↑ «Zinder». Desdelsofà.cat. [Consulta: 18 desembre 2022].
* ↑ Lodge, Guy. «‘Zinder’ Review: A Plain, Punchy Postcard From the Meanest Streets of Niger». Variety, 17-04-2021. [Consulta: 21 novembre 2021].
# Η-Lírids

Els η-Lírids (amb codi ELY) són una pluja de meteors amb un potencial pic màxim el 9 de maig i una activitat entre el 3 i el 14 de maig. El seu radiant es troba a la constel·lació de la Lira, a l'estrella η-Lira. Els meteors estan associats al cometa C/1983 H1 (IRAS-Araki-Alcock). L'activitat procedent de la font va detectar-se durant els anys 80, però no va ser confirmada fins als 2000, quan l'activitat dels η-Lírids va incrementar.

## Referències

* ↑ «2017 Meteor Shower Calendar» (en anglès). International Meteor Organization, 2017.
* ↑ «Eta Lyrids Meteor Shower - Universe Guide» (en anglès). [Consulta: 16 maig 2018].
* ↑ «CAMS-BeNeLux observations of eta-Lyrids & tau-Herculids». International Meteor Organization.
# Ángeles gordos

Ángeles gordos (en anglès, Fat angels) és una pel·lícula espanyola del gènere de comèdia dirigida per Manuel Summers Rivero estrenada el 1982, amb guió escrit per ell mateix amb Chumy Chúmez. Aprofitant l'èxit d'algunes de les seves pel·lícules als circuits "grindhouse" novaiorquesos, va rodar aquesta pel·lícula a Nova York amb actors estatunidencs, una comèdia amb to àcid i sentimental. Fou premiada a la VII Setmana Internacional de Cinema de Melilla.

## Sinopsi

Frank és un noi obès que pesa més de 150 quilos i que es guanya la vida com a pianista en una sala d'espectacles. Un dia contesta un anunci a un diari on una noia anomenada Mary busca l'amor de la seva vida. Aleshores s'obsessiona per aprimar.

## Repartiment

* Jack Aaron - Frank
* January Stevens - Mary
* Amy Steel - Alison

## Premis

37a edició de les Medalles del Cercle d'Escriptors Cinematogràfics
| Categoria | Pel·lícula | Resultat |
| Millor director | Manuel Summers | Guanyador |

## Referències

* ↑ Ángeles gordos, El País, 31 de gener de 1997
* ↑ 'Carros de fuego', premiada en Melilla, El País, 30 de maig de 1982
* ↑ «Premios del CEC a la producción española de 1981». Círculo de Escritores Cinematográficos. Arxivat de l'original el 2020-10-09. [Consulta: 7 setembre 2018].
# Ústie-Bassí

Ústie-Bassí (en rus: Устье-Бассы) és un poble de Baixkíria, a Rússia, que en el cens del 2010 tenia 22 habitants. Pertany al districte d'Arkhànguelskoie.

## Referències

* ↑ Единый электронный справочник муниципальных районов Республики Башкортостан — приложение в формате Excel Arxivat 2016-03-04 a Wayback Machine..
# Ümraniye

Ümraniye és un districte d'Istanbul, Turquia, situat en la part anatòlia de la ciutat.

## Divisió administrativa
### Mahalleler

Adem Yavuz · Altınşehir · Armağanevler · Aşağıdudullu · Atakent · Atatürk · Cemil Meriç · Çakmak · Çamlık · Dumlupınar · Elmalıkent · Esenevler · Esenşehir · Fatih Sultan Mehmet · Hekimbaşı · Huzur · Ihlamurkuyu · İnkılap · İstiklal · Kâzım Karabekir · Mehmet Akif · Madenler · Namık Kemal · Necip Fazıl · Parseller · Saray · Site · Şerifali · Tantavi · Tatlısu · Tepeüstü · Topağacı · Yamanevler · Yeni Sanayi · Yukarıdudullu

## Ciutats agermanades

* Pàzardjik, Bulgària
* Fojnica, Bòsnia i Hercegovina
* Tetovo, Macedònia del Nord
# 21 Jump Street

* Per a altres significats, vegeu «Jump Street».
21 Jump Street és una sèrie de televisió nord-americana d'investigació policial que es va emetre a la cadena Fox des del 12 d'abril de 1987 fins al 27 d'abril de 1991, amb un total de 103 episodis. La sèrie se centra en un grup d'agents de la policia secreta que investiguen crims a les escoles secundàries, escoles superiors i altres llocs freqüentats per adolescents. El 2012 s'estrenà la pel·lícula d'acció i comèdia basada en la sèrie de televisió sota el mateix nom 21 Jump Street seguida de la seqüela de 2014 22 Jump Street.

## Repartiment

A continuació es mostra el repartiment de la sèrie:
* Johnny Depp és Patruller/Oficial Tom Hanson (1987–1990).
* Holly Robinson és Sergent Judith "Judy" Hoffs (1987–1991).
* Peter DeLuise és Oficial Douglas "Doug" Penhall (1987–1990).
* Dustin Nguyen és Sergent Harry Truman Ioki/Vinh Van Tran (H.T. Ioki) (1987–1990).
* Frederic Forrest és Capità Richard Jenko (temporada 1, primers 6 episodis).
* Steven Williams és Capità Adam Fuller (1987–1991).
* Sal Jenco és Sal "Blowfish" Banducci (1987–1990).
* Richard Grieco és Detectiu Dennis Booker (1988–1989).
* Yvette Nipar és Jackie Garrett (1988-1989).
* David Barry Gray és Oficial Dean Garrett (1990).
* Alexandra Powers és Oficial Kati Rocky (1990).
* Michael DeLuise és Oficial Joseph "Joey" Penhall (1990–1991).
* Michael Bendetti és Oficial Anthony "Mac" McCann (1990–1991).

## Referències

* ↑ ROSENBERG, HOWARD «Weekend Tv : 'Jump Street' Bows On Fox Network» (en anglès). Los Angeles Times, 11-04-1987. ISSN: 0458-3035.
* 1 2 «What became of the '21 Jump Street' TV cast?» (en anglès). NY Daily News.
* ↑ News, A. B. C. «'21 Jump Street': Where Are They Now?», 16-03-2012. [Consulta: 10 gener 2018].
# (1683) Castafiore

Castafiore és l'asteroide número 1683 de la sèrie, amb nom provisional 1950 SL. Va ser descobert el 19 de setembre del 1950 per l'astrònom belga Sylvain Arend a Uccle.
Va rebre el seu nom en honor de Bianca Castafiore, personatge de la cèlebre sèrie d'historietes Les aventures de Tintín, d'Hergé.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 30 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1683.
* 1 2 3 4 5 6 7 8 «JPL Small-Body Database». [Consulta: 25 gener 2024].
* ↑ Totes les dades segons el JPL Small-Body Database Browser (anglès)

## Enllaços externs

* Dades orbitals des del JPL (anglès)
# 27 de l'Àguila

27 de l'Àguila (27 Aquilae) és una estrella de la constel·lació de l'Àguila situada a uns 440 anys llum del Sol. Té una magnitud aparent de 5,46.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
Viccionari
# UNICS Kazan

L'UNICS Kazan és un club professional de basquetbol rus de la ciutat de Kazan, Rússia. La temporada 2019-2020 participa en la VTB United League i en l'Eurocup.

## Història

El club va ser fundat l'any 1991. El 1997 va ascendir a la màxima divisió de la Lliga russa de bàsquet. Els seus primers títols van arribar l'any 2003 amb la copa russa i l'any següent amb la FIBA EuroCup.

## Palmarès

* 1 Copa russa de bàsquet: 2003
* 1 North European Basketball League: 2003
* 1 FIBA EuroCup: 2004

## Jugadors destacats

* Ruslan Avleev (1997-01, 2004-06);
* Petr Samoylenko (1998-07);
* Anton Yudin (1999-03, 2004-06);
* Evgenii Pashutin (2000-02);
* Valentin Kubrakov (2000-02, 2003-04);
* Igor Kudelin (2002-03, 2006-07);
* Sergei Chikalkin (2002-03, 2005-07);
* Andrei Fetisov (2002-03);
* Alexander Miloserdov (2003-05; 2006-07);
* Sergei Toporov (2004-06);
* Vadim Panin (2006-07);
* Dmitriy Sokolov (2006-07);
* Anthony Bonner (2001-02)
* Damir Mršić (2002-03)
* Dickey Simpkins (2002-03)
* Eurelijus Žukauskas (2002-04)
* Kebu Stewart (2002-03)
* Chris Anstey (2003-05)
* Martin Müürsepp (2003-04; 2005-06)
* Saulius Štombergas (2003-04; 2005-07)
* Kaspars Kambala (2004-05)
* Paul Shirley (2004-05)
* Shammond Williams (2004-05)
* Travis Best (2005-06)
* Kšyštof Lavrinovič (2005-07)
* Samaki Walker (2005-06)
* Mateen Cleaves (2006-07)

## Enllaços externs

* UNICS Kazan - Lloc web oficial
* Lloc web de la ULEB Eurocup(anglès)
* Lloc web de la VTB United League Arxivat 2012-07-17 a Wayback Machine.(anglès)
* Lloc web de la lliga russa de bàsquet Arxivat 2012-02-24 a Wayback Machine.(rus) (anglès)
# Alexamen

* Per a altres significats, vegeu «Alexamen de Teos».
Alexamen（grec antic: Ἀλεξαμενός, llatí: Alexamenus) fou un general la Lliga Etòlia nomenat l'any 196 aC, segons Polibi.
L'any 192 aC va marxar al capdavant dels etolis per ocupar Lacedemònia en l'anomenada Guerra contra Nabis, missió que va complir matant el tirà Nabis d'Esparta. Però els lacedemonis no van tardar a revoltar-se i Alexamen i bona part dels seus soldats van morir en els combats, segons que explica Titus Livi.

## Referències

* ↑ Alexamenus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 110
# Cairininis

Cairinini és una tribu d'ocells aquàtics de la subfamília dels anatins, dins la família dels anàtids (Anatidae).
Amb aquest nom (o el de Cairininae, quan li el donaven categoria de subfamília) va ser conegut un grup d'ànecs que coincidien en llur disposició a posar-se sobre les branques d'alts arbres. Posteriorment es va demostrar que aquesta era una agrupació parafilètica i que les semblances eren producte de l'evolució convergent (Livezey 1986). Aquest grup incloïa els gèneres: Plectropterus, Salvadorina, Hymenolaimus, Merganetta, Amazonetta, Sarkidiornis, Malacorhynchus, Pteronetta, Nettapus, Cairina, Aix, Callonetta, i Chenonetta.
En època recent, i arran estudis genètics de principis del present segle, se n'han unit dos gèneres d'aspecte ben diferent en la tribu Cairinini dins la subfamília dels anatins (Anatinae):
* Gènere Cairina, amb una espècie:
** Cairina moschata – Ànec mut.
* Gènere Aix, amb dues espècies.
** Aix galericulata – Ànec mandarí.
** Aix sponsa – Ànec carolí.

## Referències

* ↑ Livezey, Bradley C. (1986): A phylogenetic analysis of recent anseriform genera using morphological characters. Auk 103(4): 737-754. PDF full Arxivat 2010-08-05 a Wayback Machine.
* ↑ Cladograma dels anseriformes segons Burgarella et al. (2010) Rev. 14-03-2011
* ↑ J. Gonzalez, H. Düttmann, M. Wink (2009b) Phylogenetic relationships based on two mitochondrial genes and hybridization patterns in Anatidae
# Francisco García Martino

Francisco García Martino (Berja, província d'Almeria, 5 d'abril de 1828 - Madrid, 6 de gener de 1890 va ser un enginyer i polític espanyol, diputat a les Corts i acadèmic de la Reial Acadèmia de Ciències Exactes, Físiques i Naturals.

## Biografia

Estudià a l'Escola d'Enginyers Forestals de Villaviciosa de Odón, on es graduà en 1852. En 1854 fou encarregat de dirigir la comissió encarregada d'estudiar les estepes de la península Ibèrica. De 1856 a 1859 va ampliar estudis a l'Acadèmia forestal de Tharandt (Alemanya), i en tornar fou enviat a classificar les forests públiques a la província de Sòria. L'octubre de 1865 fou nomenat vocal de la Junta Consultiva de Forests i en 1867 fou comissionat per investigar les conques dels rius Lozoya i Guadalix.
L'u de juliol de 1868 fou nomenat cap de la Comissió del Mapa Forestal d'Espanya, que va ocupar fins a 1887 i participà en l' Avance del mapa forestal amb Andrés Antón Villacampa, Agustín Romero López i Ramón Xérica Idígoras. En 1869 fou nomenat director general de la Junta General d'Estadística, on fou el responsable dels treballs de cartografia forestal. En 1868 fundà la revista Revista Forestal Económica y Agrícola i en 1873 fou nomenat jurat de l'Exposició Universal de Viena.
Fou elegit diputat a les eleccions generals espanyoles de 1871 i abril de 1872 pel districte d'Albarrasí (província de Terol). A les eleccions generals espanyoles de 1881 fou escollit novament diputat pel districte de Molina de Aragón. En 1886 fou escollit acadèmic de la Reial Acadèmia de Ciències Exactes, Físiques i Naturals, però va morir quatre anys més tard sense haver-ne pres possessió.

## Obres

* Los montes y el Cuerpo de Ingenieros en las Cortes Constituyentes (1871)

## Referències

* ↑ Vicenç Casal i Costa LOS PRIMEROS TRABAJOS CARTOGRÁFICOS DE LA COMISIÓN DEL MAPA FORESTAL DE ESPAÑA (1868-1887). EL CASO DE LOS MAPAS DE LAS PROVINCIAS DE BARCELONA Y HUESCA
* ↑ Sr. D. Francisco García Martino a Madrid Científico, n. 275
* ↑ Fitxa del Congrés dels Diputats
* ↑ Biografia Arxivat 2016-08-05 a Wayback Machine. al web de la RAC
# ACP

«ACP» té aquests significats:
* Anàlisi de components principals
* Angioplàstia coronària percutània
# Ècdic (magistrat)

* Per a altres significats, vegeu «Ècdic».
Ècdic (en llatí Ecdicus, en grec antic ἔκδικος) era el nom d'un magistrat de moltes ciutats de l'Àsia Menor durant la dominació romana. La paraula es tradueix als glossaris antics per cognitor, que tenia el significat de "garant" o "defensor".
L'ècdic era l'agent d'una ciutat en els negocis que es feien a l'estranger i gestionava les relacions amb el govern central, i sobretot s'ocupava de les reclamacions als deutors. En temps de Ciceró el càrrec era ocasional i s'assemblava al d'un ambaixador. Sota l'Imperi el càrrec es va establir de forma permanent.
El càrrec de defensor civitatis, que va establir l'emperador Valentinià I, i que tenia per missió defensar els humils contra els abusos dels poderosos, també s'anomenava en grec ἔκδικος.

## Referències

* ↑ «Ecdicus». A Dictionary of Greek and Roman Antiquities (1890). [Consulta: 4-XI-2020].
# Solà de la Teulera (Bóixols)

El Solà de la Teulera, és una solana del terme municipal d'Abella de la Conca, a la comarca del Pallars Jussà, en territori del poble de Bóixols.
Està situat al sud-est del poble de Bóixols, a migdia de les Roques de Cal Taó, al nord-est de Cal Plomall, a la part baixa de les Costes. És una part de la partida rural de Font Freda.

## Etimologia

Es tracta d'un topònim romànic modern de caràcter descriptiu: és una solana que rep el nom d'una antiga teulera que hi havia hagut en aquell indret.

## Enllaços externs

* El Solà de la Teulera en el seu entorn, a l'Institut Cartogràfic de Catalunya
# Cantó de Mennecy

El cantó de Mennecy és un cantó francès del departament d'Essonne, situat al districte d'Évry i al districte d'Étampes. Des del 2015 té 28 municipis i el cap és Mennecy.

## Municipis

* Auvernaux
* Ballancourt-sur-Essonne
* Baulne
* Boigneville
* Boutigny-sur-Essonne
* Buno-Bonnevaux
* Champcueil
* Chevannes
* Le Coudray-Montceaux
* Courances
* Courdimanche-sur-Essonne
* Dannemois
* La Ferté-Alais
* Fontenay-le-Vicomte
* Gironville-sur-Essonne
* Guigneville-sur-Essonne
* Itteville
* Maisse
* Mennecy
* Milly-la-Forêt
* Moigny-sur-École
* Mondeville
* Nainville-les-Roches
* Oncy-sur-École
* Ormoy
* Prunay-sur-Essonne
* Soisy-sur-École
* Videlles

## Història

Llista dels consellers generals successius :
| Data d'elecció | Identitat | Partit |
| 1967-1988 | Jean-Jacques Robert | divers droite, després RPR |
| 1988-1999 | Xavier Dugoin | RPR |
| 1999-2001 | Élizabeth Doussain | PS |
| 2001- | Patrick Imbert | UDF, després UMP, després PR |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | 14.532 | 21.567 | 26.845 | 29.830 | 33.527 | 39.695 |
| A partir de 1990: Població sense dobles comptes |||||||
# Cantó de Merdrignac

El cantó de Merdrignac (bretó Kanton Medrigneg) és una divisió administrativa francesa situat al departament de Costes del Nord a la regió de Bretanya.

## Composició

El cantó aplega 9 comunes :
| Nom bretó | Nom francès | Nom gal·ló |
| Gouvene | Gomené | Gómenaé |
| Ilifav | Illifaut | Ilifaut |
| Lanreunan | Laurenan | --- |
| Loskoed-ar-Mozon | Loscouët-sur-Meu | --- |
| Medrigneg | Merdrignac | --- |
| Merelieg | Mérillac | --- |
| Sant-Laoueneg | Saint-Launeuc | --- |
| Sant-Vran | Saint-Vran | Saent-Veran |
| Tremorae | Trémorel | Termorae |

## Història

Llista dels consellers generals successius :
| Data d'elecció | Identitat | Partit |
| 2001-2008 | Denis Leclerc | PS |
| 2008- | Régine Angée | Divers droite |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Cantó de Savenay

El cantó de Savenay (bretó Kanton Savenneg) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 8 comunes:
| Nom francès | Nom bretó | Població | km² | Codi Postal | Codi INSEE |
| Bouée | Bozeg | 661 | 21,34 | 44260 | 44019 |
| Campbon | Kambon | 2.897 | 49,82 | 44750 | 44025 |
| La Chapelle-Launay | Chapel-ar-Wern | 2.258 | 24,82 | 44260 | 44033 |
| Lavau-sur-Loire | Gwal-Liger | 614 | 16,22 | 44260 | 44080 |
| Malville | Kerwall | 2.980 | 31,24 | 44260 | 44089 |
| Prinquiau | Prevenkel | 2.055 | 22,82 | 44260 | 44137 |
| Quilly | Killig | 905 | 17,67 | 44750 | 44139 |
| Savenay | Savenneg | 5.883 | 26,00 | 44260 | 44195 |
| Cantó | Savenneg | 18.253 | 209,93 | - | 4443 |

## Història

Llista dels consellers generals successius :
| Data d'elecció | Identitat | Partit | Qualitat |
| 1998- | Jean-Claude Le Gall | PS | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Cal Fera

Cal Fera és una masia del poble de la Coma, al municipi de la Coma i la Pedra, a la Vall de Lord (Solsonès).

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 224
* ↑ Aquesta és la denominació que apareix al Nomenclàtor, al mapa de l'ICC, al padró municipal i al llibre Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pág. 225